stanford-oval/wikipedia huggingface dataset:
Voittamaton (kappale)

| ”Voittamaton” Fintelligens |
| --- | --- | --- |

Singlen tiedot
 Albumilta: Renesanssi
 Julkaistu: lokakuussa 1999
 Formaatti: CD
 Tuottaja(t): Iso H
 Tyylilaji: rap
 Levy-yhtiö: Sony Music Entertainment
Fintelligensin muut singlet
| ”Vapaa tyyli / Finvasion” 1998 | ”Voittamaton” 1999 | ”Kellareiden kasvatit” 2000 |
”Voittamaton” on rap-yhtye Fintelligensin kappale sen ensimmäiseltä albumilta Renesanssi. Kappale julkaistiin yhtyeen ensimmäisenä levy-yhtiön kustantamana singlenä levynjulkaisun edellä lokakuussa 1999. Se on myynyt kultasingleen oikeuttavan määrän.
Kappale sisältää samplen Jackson 5:n kappaleesta ”I Wanna Be Where You Are”.
Kappaleet

Voittamaton (Original)
Voittamaton (Instrumental)
Voittamaton (Acapella)
Volyymi

Volyymi voi tarkoittaa seuraavia asioita:
äänenvoimakkuus
tilavuus, laajuus, paljous
vetoisuus
nidos, sarjan osa
lehden kokonaispainosmäärä tiettynä ajanjaksona, levikki kerrottuna ilmestymistiheydellä
arvopapereiden ja muiden rahoitusinstrumenttien kaupankäyntimääriä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Volyymi”, voi hakea sivunnimihaulla, laajalla sivunnimihaulla tai tekstihaulla.
Volynian ja Itä-Galitsian joukkomurhat

Lipnikissä murhattuja puolalaisia
Volynian verilöyly (puol. rzeź wołyńska) oli ukrainalaisten nationalistien paikallisten ukrainalaisten siviilien aktiivisella tuella toteuttama puolalaisten kansanmurha, joka suoritettiin natsi-Saksan miehittämillä Puolan toisen tasavallan itäalueilla (Volynian, Lwówin, Tarnopolin ja Stanisławówin voivodikunnissa) vuosina 1943–1944. Verilöyly huipentui kesällä 1943. Joukkomurhien kohteina olivat useimmiten puolalaiset, mutta pienemmässä määrin myös venäläiset, ukrainalaiset, juutalaiset, armenialaliset, tšekit sekä muut Volynian ja Itä-Galitsian asukkaat. Uhrien määrä ei ole tarkasti tiedossa. Monet historioitsijat arvioivat sen olevan yli 100 000. Kostotoimien uhreiksi joutui noin 3 000 ukrainalaista.
Volodarka

| Volodarka (Володарка) |
| --- | --- |

 lippu:  vaakuna
 Kiovan alue Ukrainassa, alla kaupungin sijainti alueella
 Volodarka
 Koordinaatit: 49.5225°N, 29.928°E 
Valtio:   Ukraina
Alue:  Kiovan alue
Piiri:  Bila Tserkvan piiri
Väkiluku (2021):  5 818
Aikavyöhyke:  UTC+2
 – Kesäaika:  UTC+3
Postinumero:  09301
Suuntanumero(t):  +380 4569
Infobox OKVirheellinen NIMI-arvo: 
Volodarka (ukr. Володарка) on kaupunkityyppinen taajama Ukrainan Kiovan alueella. Volodarka on osa Bila Tserkvan piiriä. Vuoden 2021 alussa Volodarkan taajamassa arvioitiin asuvan 5 818 henkeä.
Kuvagalleria

Volodarkan keskustaa
Volodarkan ortodoksinen kirkko
Viherorvokkikolibri

| Viherorvokkikolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Orvokkikolibrit Colibri
Laji::  thalassinus
Kaksiosainen nimi
 Colibri thalassinus  (Swainson, 1827) 
Katso myös
   Viherorvokkikolibri Wikispeciesissä   Viherorvokkikolibri Commonsissa 
Infobox OKNimi-testi OKIUCN-testi OK: 
Viherorvokkikolibri (Colibri thalassinus) on neotrooppisen alueen kiitäjälintu. Sen esiintymisalue ulottuu Meksikon keski- ja eteläosista Keski-Amerikkaan ja läntiseen Etelä-Amerikkaan, Kolumbiasta ja Venezuelasta Ecuadoriin, Peruun, Boliviaan ja Argentiinan luoteiskolkkaan. Lajista tunnetaan neljä alalajia. William John Swainson kuvaili lajin holotyypin Meksikon Tamascáltepecista vuonna 1827.
Volžskajan metroasema

Volžskaja (ven. Волжская) on yksi Moskovan metron asemista. Se avattiin 28. joulukuuta 1995.
Volnovah’an piiri

| Volnovah’an piiri Волноваський район, Волновахский район |
| --- | --- |
 Piiri Donetskin alueen kartalla (2020- rajoin).
 Lippu:  Vaakuna
Valtio:   Ukraina
Alue:  Donetskin alue
Hromadat:  8 kpl
Hallinto:  
 – hallinnollinen keskus:  Volnovah’a (21 441 as., 2021)
Pinta-ala  ():  4 457,4 km²
Väkiluku (2021, arvio)  ():  141 797
Aikavyöhyke:  UTC+2
– kesäaika:  UTC+3
 
volnovrda.gov.ua
Volnovah’an piiri (ukr. Волноваський район, Volnovaskyi raion; ven. Волновахский район, Volnovahski raion) on hallinnollinen piiri Ukrainan Donetskin alueella. Piirin hallinnollinen keskus on Volnovah’an kaupunki (ukr. Волноваха; 21 441 as., 2021). Paikallistasolla eli aluehallinnon kolmannella tasolla piiri jakautuu edelleen kahdeksaan hromaan (kuntaan).
Volnovah’an piiri rajoittuu pohjoisessa Pokrovskin, idässä Kalmiusken ja etelässä Mariupolin piiriin. Lännessä naapurina on Zaporižžjan alueen Polohyn piiri ja luoteessa Dnipropetrovskin alueen Synelnykoven piiri.
Aiempi, ennen heinäkuuta 2020 olemassa ollut Volnovah’an piiri kattoi osin eri alueet kuin uusi piiri.
Ukrainan vuoden 2020 aluehallinnollisessa uudistuksessa alueiden alaisten piirien lukumäärää vähennettiin huomattavasti. Tällöin aiemman Volnovah’an piirin pinta-ala (1 848,0 km²) yli kaksinkertaistettiin 4 457,4 neliökilometriin. Rajoja muutettiin muutoinkin. Itä-Ukrainan sodan seurauksena joitain osia aiemmasta piiristä oli kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin. Venäjän hyökkäyssodan aikana (2022–) maahantunkeutuja on pyrkinyt saamaan suuria osia piiristä hallintaansa.
Ukrainan tilastokeskus arvioi piirin väkiluvuksi 141 797 (1.1.2021; 99 546 as., 1.1.2017). Kaupunkilaisiksi heistä tilastoitiin Volnovah’an ja Vuhledarin (14 432 as.) kaupunkien sekä yhdeksän kaupunkityyppisen taajaman asukaat (Andrijivka 2 557 asukasta, Blahodatne 1 063 as., Velyka Novosilka 5 365 as., Volodymyrivka 6 160 as., Hrafske 387 as., Donske 4 641 as., Myrne 1 655 as., Novotroitske 6 445 as. ja Olhynka 2 975 as.).
Aiheesta muualla

Kuvia tai muita tiedostoja aiheesta Volnovah’an piiri Wikimedia Commonsissa
Volodarkan piiri

| Volodarkan piiri Володарський район |
| --- | --- |
 Piirin sijainti Kiovan alueen kartalla.
 Lippu
 Koordinaatit: 49.5225°N, 29.92806°E 
Valtio:  Ukraina
Alue:  Kiovan alue
Hallinto:  
 – hallinnollinen keskus:  Volodarka (6 165 as., 2017)
Väkiluku (2017 (arvio)):  17 517
Lyhenteet:  
 – postitunnus:  09300–09366
 
volodarka-rda.gov.ua
Volodarkan piiri (ukr. Володарський район, Volodarskyi raion, ven. райо́н, raion) on hallinnollinen piiri Ukrainan Kiovan alueella. Piirin väkiluvuksi arvioitiin 17 517 (1.1.2017)
Piirin hallintokeskus on Volodarkan kaupunkityyppinen taajama (Воло́дарка, 6 165 as.). Se sijaitsee linnuntietä 112 kilometriä Kiovan keskustasta etelälounaaseen, Dneprin Ros-sivuhaaran varrella.
Volodarkan keskustaa.
Volodarkan hallintorakennus.
Koulu Volodarkassa.
Kirkko Bereznan kylässä.
Pyhän kolminaisuuden kirkko Rude Selossa.
Pokrovan kirkko Parh’omivkassa.
Teollisuuskompleksia (mm. vesivoimala Dneprin Ros-sivuhaaran varrella) Horodyštše-Pustovarivskessä (Volodarkan ja Bila-Zerkvan piirien rajalla).
Aiheesta muualla

Kuvia tai muita tiedostoja aiheesta Volodarkan piiri Wikimedia Commonsissa
Volodarkan taajamahallinnon sivusto (Arkistoitu – Internet Archive) (ukrainaksi) (volodarka.in.ua)
Victor Stancescu

| Victor Stancescu> Henkilötiedot |
| --- | --- |
Syntynyt: 10. maaliskuuta 1985 (ikä 39) Bukarest, Romania
Kansalaisuus:   Sveitsi  Romania
Jääkiekkoilija
Pelipaikka:  vasen laitahyökkääjä
Maila:  oikea
Pituus:  181 cm
Paino:  90 kg
Seura
Seura:  Kloten Flyers
Sarja:  National League A
Pelinumero:  22
Pelaajaura
Pääsarjaura:  2001–
Victor Stancescu (s. 10. maaliskuuta 1985 Bukarest, Romania) on sveitsiläis-romanialainen jääkiekkoilija, joka pelaa National League A -joukkue Kloten Flyersissa. Hän toimii joukkueen kapteenina. Stancescun vahvuuksiin kuuluu työteliäisyys, aggressiivisuus, fyysiset väännöt ja laukaus. Hän laukoo oikealta.
Ura > Seuraura

Stancescu syntyi Bukarestissa ja muutti lapsena romanialaisten vanhempiensa kanssa Sveitsiin. Hänen kasvattajaseuransa on EHC Illnau-Effretikon. Myöhemmät juniorivuotensa Stancescu pelasi kuitenkin Kloten Flyersissa, jossa hän pelasi ensimmäisen Nationalliga A -ottelunsa vain 16-vuotiaana kaudella 2001–2002. Stancescu voitti samalla kaudella Sveitsin A-juniorisarjan piste- ja maalipörssin tehoilla 29+18=47. Ensimmäisen kokonaisen NLA-kautensa hän pelasi kolme kautta myöhemmin kaudella 2004–2005, joka toi Stancesculle 41 runkosarjaottelussa tehot 2+1=3.
Kaudella 2009–2010 Stancescu oli Klotenin paras maalintekijä 19 osumallaan. Kaudella 2010–2011 hän nousi joukkueen kapteeniksi ja oli kevään 2011 pudotuspeleissä kuudella osumallaan Klotenin paras maalintekijä Mark Bellin kanssa. Kaudella 2011–2012 Stancescu teki NLA:n yhden kauden piste-ennätyksensä tehoilla 20+16=36. Hän jakoi liigan maalipörssin kahdeksannen sijan HC Davosin Dario Bürglerin ja Fribourg-Gottéronin Simon Gamachen kanssa. Stancescu oli Klotenin paras pistemies ja maalintekijä kevään 2012 pudotuspeleissä tehoilla 3+2=5. Hän edusti joukkuetta kauden aikana myös Spengler Cupissa.
Stancescu oli kaudella 2012–2013 tehoilla 13+17=30 Klotenin toiseksi paras maalintekijä ja kolmanneksi paras pistemies. Hän voitti myös 126 minuutillaan koko NLA:n jäähypörssin. Joulukuussa 2014 Kloten jatkoi Stancescun sopimusta kolmella vuodella kevääseen 2018 saakka.
Ura > Maajoukkueura

Stancescu edusti Sveitsiä MM-kilpailuissa vuosina 2011 ja 2014. Hän pelasi myös alle 20-vuotiaiden MM-kilpailuissa vuosina 2003, 2004 ja 2005, joista viimeisimmässä turnauksessa Stancescu oli Sveitsin paras pistemies ja maalintekijä tehoilla 5+2=7. Hän pelasi myös alle 18-vuotiaiden MM-kilpailuissa vuosina 2002 ja 2003.
Muuta

Stancescun kaksoisveli Tudor on pelannut myös jääkiekkoa.
Vladimir Benediktov

Vladimir Benediktov, Levitskin valokuva, A. Munsterin litografia, Pietari, 1864-1869
Vladimir Grigorjevitš Benediktov (ven. Влади́мир Григо́рьевич Бенеди́ктов); (5. marraskuuta [J: 17. marraskuuta] 1807 Pietari, Venäjän keisarikunta – 14. huhtikuta [J: 26. huhtikuuta] 1873 Pietari, Venäjän keisarikunta) oli venäläinen runoilija ja kääntäjä.
Suku ja koulutus

Vladimir Benediktov vietti varhaisvuotensa Petroskoissa, missä hänen pienaateliin kuuluva isänsä, joka oli vanhan papistosuvun jälkeläinen, oli lääninhallituksen neuvonantajana paikallisen kuvernöörin kansliassa. Opiskeltuaan Alonetsin lukiossa Petroskoissa vuosina 1817-1821 Benediktov kirjoittautui Pietarin 2. kadettijoukon sotakouluun vuonna 1821.
Viiden vuoden armeijapalveluksen jälkeen, jonka aikana hän osallistui vuoden 1830 Puolan kansannousun tukahduttamiseen, Benediktov jätti sotilasuran ja meni vuonna 1832 valtiovarainministeriöön virkailijaksi, jossa hän eteni aina finanssiministeri Jegor Kankrinin henkilökohtaiseksi sihteeriksi ja valtiopankin hallituksen jäseneksi. Hän omisti vapaa-aikansa kolmelle harrastukselle: matematiikalle, tähtitieteelle ja runojen kirjoittamiselle.
Benediktovin serkku oli Venäjän armeijan kenraalimajuri M. M. Venediktov (1806-1881) tai Benediktov, kuten hänen nimensä tuolloin kirjoitettiin. Vuonna 1848 hänet lähetettiin Pariisiin, missä hän liittyi kirjailija George Sandin tuttavapiiriin, joka toi hänet yhteen hänen tulevan vaimonsa Alexandra Pictetin, kuuluisan filologin Adolphe Pictetin sisaren, kanssa.
Kirjallinen ura

Benediktovin vuonna 1835 julkaistu debyyttirunokokoelma Stihovtvorenija Benediktova (Runot) toi hänelle menestystä ja mainetta. Vasili Žukovski kutsui sitä mestariteokseksi ja Aleksandr Puškinin tiedettiin kehuneen sitä. Silti kirjallisuuskriitikko Vissarion Belinski, vaikka tunnusti kirjailijan teknisesti vaikuttavaksi, ilmaisi varauksensa räikeitten romanttisten kuvien ja proosallisten yksityiskohtien yhdistelemisestä. Vuonna 1838 Benediktovin toisesta kirjasta tuli bestseller, joka myytiin loppuun ennätysajassa. Sitä myytiin 3 000 kappaletta, mikä oli valtava määrä sen ajan Venäjän kirjallisuusmarkkinoilla.
1860-1870 -luvuilla Benediktovin runoudesta tuli vähemmän räikeää ja introspektiivista, mikä oikeuttaa konservatiivisen runoilijan Stefan Ševirjovin hänelle antaman nimitykseen "ajattelevan miehen runoilija". Vuonna 1855 Benediktovista tuli Pietarin keisarillisen tiedeakatemian jäsen. Vuonna 1856 ilmestyivät Kootut teokset kolmessa osassa, ja ne julkaistiin uudelleen vuotta myöhemmin laajennettuina ja varustettuna toimittaja Jakov Polonskin esipuheella.
Benediktovin runot nousivat suureen suosioon vuosina 1835-1838. Teemoiltaan ne eivät nousseet aikansa yläpuolelle ja Benediktov unohtui tähtivuosiensa jälkeen kirjailijoiden keskisarjaan.
Benediktovia pidetään yhtenä 1800-luvun huomattavimmista venäläisistä kääntäjistä (mm. Goethe, Friedrich Schiller, Henri Auguste Barbier, Théophile Gautier ja Adam Mickiewicz, Lordi Byron, Shakespeare). Hänen menestyneimmät käännöksensä olivat Théophile Gautierin ja Victor Hugon teoksista, jotka olivat ne kaksi mestaria, joihin hän tunsi esteettistä läheisyyttä.
Viherritari

| Viherritari |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset perhoset Heteroneura
Yläheimo::  Päiväperhoset Papilionoidea
Heimo::  Ritariperhoset Papilionidae
Alaheimo::  Ritariperhoset Papilioninae
Suku::  Papilio
Laji::  palinurus
Kaksiosainen nimi
 Papilio palinurus  Fabricius, 1787 
Katso myös
   Viherritari Wikispeciesissä   Viherritari Commonsissa 
Infobox OKNimi-testi OK: 
Viherritari (Papilio palinurus) on ritariperhosten heimoon kuuluva päiväperhonen, jota tavataan Kaakkois-Aasian sademetsissä. Se on väriltään smaragdinvihreä, lukuun ottamatta siivissä kulkevaa leveää juovaa, joka on vaaleanvihreä. Aikuisen yksilön siipien kärkiväli on 4,5–8 cm.
Aiheesta muualla

Papilio palinurus (englanniksi)
Voittamaton (romaani)

| Voittamaton |
| --- | --- |

Kirjailija:  Stanislaw Lem
Kansitaiteilija:  Pjotr Tomaszewski
Kieli:  suomi
Genre:  tieteiskirjallisuus
Kustantaja:  Kirjayhtymä
Julkaistu:  1979
ISBN:  ISBN 951-26-1709-9

Löydä lisää kirjojaKirjallisuuden teemasivulta
Voittamaton (alkuteos puolaksi Niezwyciężony, 1964 suom. Päivi Paloposki, Kirsti Siraste) on Stanisław Lemin kirjoittama tieteisromaani matkasta tuntemattomalle planeetalle ja siellä kohdatusta vihamielisestä elämänmuodosta. Kirjassa on kovan scifin, jännityksen ja kauhun aineksia.tarvitaan parempi lähde Lem kuvaa teoksessaan erästä kone-evoluution lopputulosta, pienistä roboteista koostuvaa parvea.
Juoni

Regis III on autio, aavikoiden ja merten peittämä planeetta. Avaruusalus Kondor katosi pian sen jälkeen, kun se laskeutui planeetalle. Niinpä Kondorin sisaralus Voittamaton laskeutuu karulle planeetalle ottamaan selvää, miten Kondorille kävi ja tutkimaan planeettaa. Suojatoimet ovat äärimmäiset. Elämää planeetalla on vain merissä. Mikä on tuhonnut elämän maalta? Kondor löytyykin, mutta sen miehistö kuolleena. Vaaraksi paljastuu pienistä metallieliöistä koostuva pilvi. Miten Voittamattomalle käy?
Aiheesta muualla

The Invincible
Alexandreev Devianart
RISINGSHADOW: Voittamaton
Vonka

Vonka on leveä ja syvä kohta joessa, tai joen mutka, tai poukama joen rannalla. Vonkaaminen eli vonkaus tarkoittaa joko kalojen pyydystämistä tai sitä, että vahditaan tukinuiton aikana, etteivät tukit ruuhkaannu vongan kohdalle. Tukkien vahtija on vonkamies.
Vie

| Vie Lea Laven |
| --- | --- | --- |

Studioalbumin tiedot
 Äänitetty : 1993 MTV-studiot, Helsinki; Persikka-studio, Pori
 Julkaistu: 1993
 Tuottaja(t): Chrisse Johansson   Juha Tikka   Kristian Jernström
 Tyylilaji: iskelmä
 Kesto: 44.24
 Levy-yhtiö: Oy Flamingo Music Ab
Lea Lavenin muut julkaisut
| Käyn uudelleen eiliseen 1991 | Vie 1993 | Mitä rakkaus on 1994 |
Vie on Lea Lavenin vuonna 1993 julkaistu albumi. Albumin on julkaissut Oy Flamingo Music Ab. Laven osallistui MTV:n Syksyn sävel -kilpailuun albumin kappaleella ”Hani, hani” vuonna 1991.
Kappaleet

Vie – 2.29 (säv. ja san. Paolo Conte, suom. san. Chrisse Johansson, sov. Juha Tikka)
Saapuuko hän – 4.55 (säv. Beppe Lombardo, san. Maare Kerojärvi-Lombardo, suom. san. C. Johansson, sov. Tikka)
Tiedä mitä tahdot – 2.56 (säv. ja san. Danny Daniel & Donna Hightower, suom. san. Pertti Reponen, sov. Tikka)
Syliis saat mun puristaa – 3.45 (säv. ja san. C. Westlake, suom. san. Reponen, sov. Tikka)
Lennä lintuni lennä – 4.17 (säv. Jussi Rasinkangas, san. C. Johansson, sov. Tikka)
Rakastan sua – 3.52 (säv. ja sov. Jukka Koivisto, san. C. Johansson)
Jää vielä – 3.35 (säv. ja san. Jukka Vuolle, sov. Tikka)
Tässäkö taas – 4.24 (säv. Rasinkangas, san. Markku J. Tuominen, sov. Tikka)
Belladonna – 2.37 (säv. Markku Anttila, san. Jorma Toiviainen, sov. Koivisto)
Ei elämää enempää – 5.03 (säv. ja san. Ahmad Nawab & Wielid, suom. san. C. Johansson)
Sinä – 3.44 (säv. ja sov. Koivisto, san. Toiviainen)
Hani, hani – 2.45 (säv., san. ja sov. Koivisto)
Kokoonpano

Jarmo Nikku
Juha Tikka
Jari Laasanen
Harri Ala-Kojola
Juha-Pekka Virtanen
Pekka Maijanen
Kaija Kärkinen
Kim Lönnholm
Ona Kamu
Anssi Nykänen
Timo Koskinen
Juha Ellmen
Mika Kojo
Seppo Tyni
Jukka Koivisto
Chrisse Johansson
Kokoonpano > Tuotanto

Chrisse Johansson – tuottaja, kansikuva
Juha Tikka – tuottaja
Kristian Jernström – vastaava tuottaja
Jari Laasanen – äänittäjä, miksaaja (MTV-studiot)
Hannu Perälä – äänittäjä, miksaaja (Persikka Studio)
Aiheesta muualla

Vie Suomen äänitearkiston tietokannassa[vanhentunut linkki]
Viherrusopyrstö

| Viherrusopyrstö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Silkkikerttuset Scotocercidae
Suku::  Rusopyrstöt Erythrocercus
Laji::  livingstonei
Kaksiosainen nimi
 Erythrocercus livingstonei  Gray, 1870 
Katso myös
   Viherrusopyrstö Wikispeciesissä   Viherrusopyrstö Commonsissa 
Infobox OKNimi-testi OKIUCN-testi OK: 
Viherrusopyrstö (Erythrocercus livingstonei) eli aiemmalta nimeltään viherpikkumonarkki on varpuslintulaji. BirdLife Suomen luokittelussa se on luokiteltu silkkikerttusten heimoon, mutta toisissa lähteissä se on luokiteltu kuuluvaksi monarkkeihin.
Levinneisyys

Viherrusopyrstöä tavataan Malawissa, Mosambikissa, Tansaniassa, Sambiassa ja Zimbabwessa. Sen kannankehitys on vakaa, ja se on luokiteltu elinvoimaiseksi.
Voghera

| Voghera |
| --- | --- |
 Vogheran tuomiokirkko.
 lippu:  vaakuna
 Voghera
 Koordinaatit: 44°59′25″N, 9°0′9″E 
Valtio:   Italia
Alue:  Lombardia
Maakunta:  Pavia
Pinta-ala:  
 – Maa:  63,44  km²
Korkeus:  96 (min. 71 - maks. 125) m
Väkiluku (2014):  39 356 
 – Väestötiheys:  620  as./km²
 
 Kunnan kotisivut 
Infobox OKVirheellinen NIMI-arvo: 
Voghera on kaupunki Pohjois-Italiassa Pavian maakunnassa Lombardian alueella. Se on Pojoen eteläpuolisen Oltrepò Pavese alueen tärkein kaupunki. Kaupungin nähtävyyksiä ovat tuomiokirkko Duomo di Voghera sekä Viscontien linna Castello Visconteo.
Antiikin aikana nykyisen Vogheran paikalla sijaitsi Irian kaupunki.
Tunnettuja kaupunkilaisia

Valentino, muotisuunnittelija
Alberto Arbasino, kirjailija
Giovanni Parisi, nyrkkeilijä
Aiheesta muualla

Kuvia tai muita tiedostoja aiheesta Voghera Wikimedia Commonsissa
Pavian maakunta
Alagna | Albaredo Arnaboldi | Albonese | Albuzzano | Arena Po | Badia Pavese | Bagnaria | Barbianello | Bascapè | Bastida Pancarana | Battuda | Belgioioso | Bereguardo | Borgarello | Borgo Priolo | Borgo San Siro | Borgoratto Mormorolo | Bornasco | Bosnasco | Brallo di Pregola | Breme | Bressana Bottarone | Broni | Calvignano | Campospinoso | Candia Lomellina | Canevino | Canneto Pavese | Carbonara al Ticino | Casanova Lonati | Casatisma | Casei Gerola | Casorate Primo | Cassolnovo | Castana | Casteggio | Castelletto di Branduzzo | Castello d’Agogna | Castelnovetto | Cava Manara | Cecima | Ceranova | Ceretto Lomellina | Cergnago | Certosa di Pavia | Cervesina | Chignolo Po | Cigognola | Cilavegna | Codevilla | Confienza | Copiano | Corana | Cornale e Bastida | Corteolona e Genzone | Corvino San Quirico | Costa de’ Nobili | Cozzo | Cura Carpignano | Dorno | Ferrera Erbognone | Filighera | Fortunago | Frascarolo | Galliavola | Gambarana | Gambolò | Garlasco | Gerenzago | Giussago | Godiasco Salice Terme | Golferenzo | Gravellona Lomellina | Gropello Cairoli | Inverno e Monteleone | Landriano | Langosco | Lardirago | Linarolo | Lirio | Lomello | Lungavilla | Magherno | Marcignago | Marzano | Mede | Menconico | Mezzana Bigli | Mezzana Rabattone | Mezzanino | Miradolo Terme | Montalto Pavese | Montebello della Battaglia | Montecalvo Versiggia | Montescano | Montesegale | Monticelli Pavese | Montù Beccaria | Mornico Losana | Mortara | Nicorvo | Olevano di Lomellina | Oliva Gessi | Ottobiano | Palestro | Pancarana | Parona | Pavia | Pietra de’ Giorgi | Pieve Albignola | Pieve Porto Morone | Pieve del Cairo | Pinarolo Po | Pizzale | Ponte Nizza | Portalbera | Rea | Redavalle | Retorbido | Rivanazzano Terme | Robbio | Robecco Pavese | Rocca Susella | Rocca de’ Giorgi | Rognano | Romagnese | Roncaro | Rosasco | Rovescala | Ruino | San Cipriano Po | San Damiano al Colle | San Genesio ed Uniti | San Giorgio di Lomellina | San Martino Siccomario | San Zenone al Po | Sannazzaro de’ Burgondi | Sant’Alessio con Vialone | Sant’Angelo Lomellina | Santa Cristina e Bissone | Santa Giuletta | Santa Margherita di Staffora | Santa Maria della Versa | Sartirana Lomellina | Scaldasole | Semiana | Silvano Pietra | Siziano | Sommo | Spessa | Stradella | Suardi | Torrazza Coste | Torre Beretti e Castellaro | Torre d’Arese | Torre d’Isola | Torre de’ Negri | Torrevecchia Pia | Torricella Verzate | Travacò Siccomario | Trivolzio | Tromello | Trovo | Val di Nizza | Valeggio | Valle Lomellina | Valle Salimbene | Valverde | Varzi | Velezzo Lomellina | Vellezzo Bellini | Verretto | Verrua Po | Vidigulfo | Vigevano | Villa Biscossi | Villanova d’Ardenghi | Villanterio | Vistarino | Voghera | Volpara | Zavattarello | Zeccone | Zeme | Zenevredo | Zerbo | Zerbolò | Zinasco
Vonozero

Vonozero (ven. Вонозеро, vepsäksi Enaŕv, joskus suom. Enarvi tai Enojärvi) on kylä Luoteis-Venäjällä Leningradin alueella. Kylä on osa Lotinapellon piiriin kuuluvaa Aljohovštšinan maalaiskuntaa. Vuonna 2007 kylässä oli 91 asukasta.
Kylässä on säilynyt vepsäläisasutusta. Siellä järjestetään vuosittain vepsäläinen kulttuurijuhla.
Vähä Hirvijärvi (Kihniö)

| Vähä Hirvijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kihniö
Koordinaatit:  62°05′26″N, 23°12′59″E
Vesistöalue ja valuma-alueen tietoja
Laskujoki:  Vähän Hirvijärven luoma 
Järvinumero:  35.538.1.022
Mittaustietoja
Pinnankorkeus:  163,7 m 
Rantaviiva:  2,062 km 
Pinta-ala:  0,0525 km² 
 fiVähä Hirvijärvi 
Vähä Hirvijärvi  on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Hirvijärvi on osa Nerkoonjärven valuma-aluetta.
Maantietoa

Järven pituus on 900 metriä, leveys 140 metriä ja sen pinta-ala on 5,3 hehtaaria. Järvi on pitkä ja hyvin kapea, ja kapeimmillaan se on alle kymmenen metriä leveä. Se sijaitsee Kihniön eteläosissa lähellä Parkanon rajaa ja Hirviperää. Sen ympäristössä on vain suota, ja siihen on yhdistetty viisi ympäröivien metsien ja soiden ojia. Yksi ojista on samalla järven laskuoja Vähä Hirvijärven luoma, joka yhtyy 2,2, kilometrin jälkeen Hirvijokeen Hirvikosken kylällä. Rantaviivan pituus on 2,1 kilometriä ja rannat ovat suota. Rannalle on rakennettu kaksi vapaa-ajan asuntoa, joille johtaa tiet metsäautoteiltä, joille pääsee valtatieltä 23.